# Basement

Basement és un grup de post-hardcore anglès format a Ipswich l'any 2009. El seu àlbum d'estudi de debut, I Wish I Could Stay Here, es va publicar el 2011. L'any següent Colourmeinkindness va entrar al Billboard 200 dels Estats Units d'Amèrica. Després de fer una gira de presentació d'aquest darrer àlbum la banda va fer una pausa el 2012. El 2014 es va reunir de nou per a publicar l'EP Further Sky. El següent àlbum, Promise Everything, es va publicar el 2016 i Beside Myself el 2018.

## Història

Basement es va formar el setembre de 2009 a la ciutat d'Ipswich després de la ruptura del grup de pop punk In This for Fun. In This for Fun va publicar l'EP Away from Home abans de separar-se. La banda va escollir Basement com a nom simplement perquè «volien un nom curt que no signifiqués gaire» i el 17 de maig de 2010 va llançar el seu EP de debut, Songs About the Weather, i a l'agost va signar amb Run for Cover Records.
Basement va publicar el seu primer àlbum de llarga durada, I Wish I Could Stay Here, a través de Run For Cover el 2011. Va presentar el disc a través de diverses gires, incloent Austràlia i dues gires americanes amb companys de discogràfica i el grup Daylight. Abans de la publicació del seu segon àlbum el 2012, Colourmeinkindness, el grup va anunciar una pausa amb motiu d'«una sèrie de compromisos personals». Colourmeinkindness va aparèixer el 23 d'octubre i va arribar al número 188 de la llista Billboard 200 dels EUA.
El juny de 2014, Basement va anunciar que havia gravat un nou EP per a la seva publicació al juliol d'aquell any titulat Further Sky, que inclou dues cançons noves, més una versió d'«Animal nitrate» de Suede. El grup va fer una gira per Austràlia, Japó i Amèrica entre el 26 de juliol i el 20 d'agost. A continuació, va fer tres concerts a Londres, Leeds i Manchester a finals d'octubre amb Cloakroom i Newmoon com a teloners. El guitarrista Alex Henery va afirmar en una entrevista l'agost de 2014 a The Aquarian que estaven escrivint material per a un nou àlbum.
El 29 de gener de 2016 el grup va llançar Promise Everything. El 3 de febrer de 2017 es va anunciar que havia signat amb el segell Fueled by Ramen. L'octubre de 2018, es va anunciar que Basement telonejaria Weezer i Pixies en la seva gira de primavera de 2019 per Amèrica del Nord. La banda va fer una pausa després de la gira, amb Henery centrant-se tant en tocar amb Fiddlehead (que va publicar l'àlbum Between the Richness el 2021) i amb el seu treball com a videògraf i fotògraf de gira de Turnstile.
El 2021 es va anunciar que Basement tocaria la segona nit de l'Outbreak Festival de l'any següent, essent el seu primer concert en tres anys i com a celebració dels deu anys de Colormeinkindness i els onze d'I Wish I Could Stay Here. El grup també va publicar una reedició en vinil del 10è aniversari del primer a través de Run For Cover el 21 d'octubre.
La crítica musical ha categoritzat Basement com a rock alternatiu, emocore, post-hardcore i soft grunge. Basement ha citat nombroses bandes com a influències, entre elles, Ataris, Promise Ring, Mineral, Braid, Smoking Popes, Jets to Brazil, Jimmy Eat World i Piebald.

## Discografia
### Àlbums d'estudi

* I Wish I Could Stay Here (2011)
* Colourmeinkindness (2012)
* Promise Everything (2016)
* Beside Myself (2018)

## Referències

* ↑ «Basement announce "indefinite hiatus"». Punknews.org, 20-07-2012. [Consulta: 23 març 2013].
* ↑ «Basement End Hiatus, Post Statement.». Run For Cover Records. Arxivat de l'original el 2 February 2014. [Consulta: 29 gener 2014].
* ↑ «Interviews: Basement». Punknews.org, 10-05-2011. [Consulta: 5 octubre 2018].
* ↑ Ferreira, Linda. «Basement - 06.13.11». AbsoutePunk, 17-06-2011. Arxivat de l'original el 12 April 2014. [Consulta: 30 desembre 2016].
* ↑ «Basement - Songs About the Weather [7-inch]». Punknews.org, 27-08-2010. [Consulta: 5 octubre 2018].
* ↑ DiVincenzo, Alex. «Run For Cover in the Basement – News Article». AbsolutePunk.net, 24-08-2010. Arxivat de l'original el 21 Feb 2013. [Consulta: 23 març 2013].
* ↑ Faulkner, Cole. «Run For Cover Records Signs UK's Basement». ThePunkSite.com, 23-05-2011. Arxivat de l'original el 2013-02-04. [Consulta: 23 març 2013].
* ↑ «Basement announce Australian tour | News». Kill Your Stereo, 2012. Arxivat de l'original el 21 June 2012. [Consulta: 23 març 2013].
* ↑ Kraus, Brian. «Basement (Run For Cover) announce US tour with Dead End Path, Daylight and Soul Search». Alternative Press Magazine, 01-06-2012. Arxivat de l'original el Aug 10, 2012. [Consulta: 23 març 2013].
* ↑ «Basement & America Full Documentary». YouTube, 08-02-2012. [Consulta: 23 març 2013].
* 1 2 «Basement To Go On Hiatus». Rock Sound. Freeway Press Inc., 19-07-2012. Arxivat de l'original el 12 February 2016. [Consulta: 30 gener 2016].
* ↑ «Basement - Colourmeinkindness | Release Info». AllMusic. [Consulta: 30 gener 2016].
* ↑ «Basement - Chart history (Billboard 200)». Billboard. Arxivat de l'original el 24 February 2016. [Consulta: 30 gener 2016].
* ↑ «Basement Stream New Single 'Spoiled'». Rock Sound, 10-09-2012. [Consulta: 30 gener 2016].
* ↑ Sailer, Ben. «The Secret Is Out: Basement Has Returned with a Surprise EP, 'Further Sky'». Noisey.vice.com, 17-06-2014. Arxivat de l'original el 12 February 2016. [Consulta: 30 gener 2016].
* ↑ «Basement - Further Sky». Run For Cover Records, 17-06-2014. Arxivat de l'original el July 14, 2014. [Consulta: 17 juny 2014].
* ↑ Obenschain, Philip. «Basement announce summer dates in U.S., Japan». Alternative Press, 19-02-2014. Arxivat de l'original el Feb 3, 2016. [Consulta: 30 gener 2016].
* 1 2 McGrath, Ryan. «Interview with Basement: Wish I Could Stay Here». The Aquarian Weekly. Diane Casazza, Chris Farinas, 06-08-2014. [Consulta: 30 gener 2016].
* ↑ «Basement Have Finally (Finally!) Announced Some UK Headline Shows». Rock Sound. Freeway Press Inc., 26-08-2014. [Consulta: 30 gener 2016].
* ↑ Beringer, Drew. «Newmoon Perform "Aria" Live + Tour Dates w/ Basement». AbsolutePunk. SpinMedia, 03-10-2014. [Consulta: 30 gener 2016].
* ↑ Leak, Brian. «Basement stream upcoming album's title track, "Promise Everything"». Alternative Press, 28-10-2015. Arxivat de l'original el Jan 12, 2016. [Consulta: 30 gener 2016].
* ↑ Toney, Jordan. «Basement sign to Fueled by Ramen, announce deluxe release of 'Promise Everything'—listen». Alternative Press, 03-02-2017. Arxivat de l'original el 3 February 2017. [Consulta: 3 febrer 2017].
* ↑ Renshaw, David. «U.K. band Basement announce new album, share "Disconnect"». The FADER, 01-08-2018. [Consulta: 2 agost 2018].
* ↑ «Let Basement Energize Your High Lows With "Stigmata"» (en anglès). , 07-09-2018.
* ↑ weezer. «Can't stop, won't stop. Excited to have @basementuk jumping on the spring tour with us + @PIXIES! See you there». Twitter, 29-10-2018. [Consulta: 31 maig 2020].
* ↑ Cohen, Ian. «Fiddlehead: Between the Richness Album Review». Pitchfork, 26-05-2021. [Consulta: 16 abril 2023].
* ↑ Lennox, Will. «Turnstile is inspiring a new era of hardcore». GQ Magazine, 27-02-2023. [Consulta: 16 abril 2023].
* ↑ Richards, Will. «Turnstile, Show Me The Body and more for Outbreak Fest 2022». NME. BandLab Technologies, 02-07-2021. [Consulta: 16 abril 2023].
* ↑ «BASEMENT 'COLOURMEINKINDNESS' DELUXE ANNIVERSARY 2LP (Limited Edition – Only 300 made, Purple & Black Galaxy Swirl Vinyl)». Brookyln Vegan. [Consulta: 16 abril 2023].
* ↑ Wilkes, Emma. «JPEGMAFIA, Basement, Flatbush Zombies and more announced for Outbreak Festival 2024». NME. BandLab Technologies, 16-12-2023. [Consulta: 21 desembre 2023].
* ↑ Breihan, Tom. «Basement Announce First US Headlining Shows In Five Years». Stereogum. Stereogum Media, 14-05-2024. [Consulta: 14 juliol 2024].
* ↑ Connick, Tom. «Basement – 'Beside Myself' review». NME, 09-10-2018. [Consulta: 25 octubre 2023].
* 1 2 Sacher, Andrew. «Basement's 'Colourmeinkindness' gets 10th anniversary reissue w/ bonus tracks (exclusive vinyl)», 26-09-2022. [Consulta: 25 octubre 2023].
* ↑ Cabello, Joaquin. «PHOTOS: Basement sets the Rickshaw Stop ablaze», 16-10-2018. [Consulta: 25 octubre 2023].
* ↑ Cohen, Ian. «As You Please Citizen». Pitchfork. [Consulta: 25 octubre 2023].
* ↑ Enis, Eli. «A Glaring Lack of Grunge in the Grunge Revival», 12-10-2022. [Consulta: 22 octubre 2023].
* ↑ Enis, Eli. «12 albums where a band did something totally unexpected». Kerrang!, 16-04-2021. [Consulta: 25 octubre 2023].
* ↑ Reid, Sean. «INTERVIEW: BASEMENT». Alter the Press, 19-07-2010. Arxivat de l'original el December 9, 2023. [Consulta: 25 juny 2024].
* ↑ Hill, John. «Basement's Alex Henery Delivers Everything He Can». Vice, 08-02-2016. Arxivat de l'original el March 8, 2024. [Consulta: 25 juny 2024].